דניאלה לונדון דקל

**דניאלה אלכסנדרה** **לונדון** **דקל** (נולדה ב-25 ביולי 1966) היא קומיקסאית, סופרת, קריקטוריסטית, תסריטאית
ומאיירת ישראלית. מחברת סדרת הקומיקס "חמודי" ויוצרת הסדרה הקומית "יום האם".

## ביוגרפיה
לונדון דקל נולדה ב-1966, בתם האמצעית של נירה וירון לונדון ואחותו למחצה של העיתונאי יואב זהבי. את דרכה המקצועית החלה בעיתון "חדשות", עוד כשהייתה חיילת, דרך חבר של אחיה שסיפר לה שבעיתון מחפשים שליחים. היא יצרה קשר עם העיתון ונאמר לה כי אין להם צורך בשליחים, אך יש להם צורך בגרפיקאים. כך היא החלה את דרכה בעיצוב, ורק לאחר מכן החלה ללמוד גרפיקה בבצלאל. בהמשך היא עבדה כמעצבת גרפית גם ב"ידיעות אחרונות" וב"לאישה", ולאחר מכן עברה להתגורר בניו יורק. לאחר שנתיים בארצות הברית היא שבה לישראל ונישאה למשה דקל.

## קריירה מקצועית
[שמאל|ממוזער|250px|"חמודי" ב[עדלאידע בחולון, 2011]]
עבודת העיצוב הראשונה של לונדון דקל הייתה כמאיירת עצמאית של צה"ל. בתפקיד זה היא איירה חוברות הדרכה בנושאי נשק ואייקונים לסימולציות מחשב. ספרה הראשון היה "דב מצב רוח טוב", ועליו היא זכתה בפרס סטימצקי לספר ביכורים.

לונדון דקל פרסמה את "חמודי", קומיקס שפורסם תחילה במוסף "הארץ". דמותו של חמודי מתארת את מאזן הכוחות בין הילד לאימו, שבו הילד תמיד מנצח לבסוף. הדמות נדדה עימה בין העיתונים השונים שבהם עבדה; עם הזמן זכה חמודי לככב בפרסומות ובפרסומים של קופת חולים כללית. דמותו כיכבה גם בספר רב־המכר "חמודי" ובספר ההמשך "חמודי – תעשי לי אווירון".

ללונדון דקל היה גם טור בשבועון "לאשה", "אחת משלנו". כן פרסמה קריקטורות פוליטיות בעמוד הדעות של "הארץ" וכן מספר קריקטורות קטנטנות לעמודי החדשות. פרסמה טור קומיקס שבועי למבוגרים, "המילון המשפחתי החסר". בטור הופיעו מילה לועזית לצד הפירוש שלה ופרשנות מאוירת. במרץ 2007 החלה לפרסם במוסף הארץ את הטור "כלכלת בית" שעסק, כמו מרבית עבודותיה, במשפחה וביחסי הורים–ילדים. בשנת 2010 איחדה את הטורים הללו לספר אחד שנקרא "המילון המשפחתי", שבו כללה גם איורים שונים וקטעים נוספים הקשורים כולם לנעשה במשפחה וליחסי ילדים–הורים. החל משנת 2000 הנחתה את תוכנית הטלוויזיה "זמן הורים" בטלוויזיה החינוכית, והשתתפה בתוכניות טלוויזיה שונות ש"הנרגנות" הייתה האחרונה שבהן.

לונדון דקל מפרסמת ב"ידיעות אחרונות". במהלך השבוע מופיעות קריקטורות שלה במדור הקריקטורה היומית שבעמוד הדעות. בימי שישי מופיע המדור שלה, "עמוד הבית", במוסף "7 ימים". ב־2012 יצרה את סדרת הטלוויזיה "יום האם" בכיכובה של קרן מור.

בשנת 2013 הוענק לה פרס דוש לקריקטורה.

## חיים אישיים
דניאלה לונדון דקל היא ביסקסואלית, טבעונית ופמיניסטית..

היא נשואה לד"ר משה דקל, רופא משפחה, ואם לשלושה ילדים.

## ספריה
* דב מצב רוח טוב (עם עובד)
* חמודי – 2002 (כתר)
* חמודי – תעשי לי אווירון (כתר)
* אחת משלנו – 2008 (ידיעות אחרונות)
* המילון המשפחתי – 2010 (ידיעות אחרונות)

## קישורים חיצוניים

* 
* הבלוג של דניאלה לונדון דקל
* 
* 
* דודו כהן, מקור ראשון, שלח\קבל עם דניאלה לונדון דקל, בבלוג של דודו כהן, מאי 2008
*  ; מתוך התוכנית "אנשים"
* 
* 
* 
* הדס בשן, הזוגיות של דניאלה לונדון דקל וליליאן ברטו, באתר את, 7 ביוני 2016
* 
* 
*  פגישה עם רוני קובן – אורחת דניאלה לונדון, כאן 11, 20 בפברואר 2018
* דפנה לוי, ראיון אישי עם דניאלה לונדון-דקל בפודקאסט "על החיים ועל המוות", 27 במאי 2022

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:זוכות פרס דוש לקריקטורה
קטגוריה:זוכי פרס דוש לקריקטורה
קטגוריה:סגל חדשות
קטגוריה:סגל הארץ
קטגוריה:סגל ידיעות אחרונות
קטגוריה:בעלות טור ישראליות
קטגוריה:בעלי טור ישראלים
דניאלה
קטגוריה:מנחות טלוויזיה ישראליות
קטגוריה:ביסקסואליות ישראליות
קטגוריה:ביסקסואלים ישראלים
קטגוריה:טבעוניות ישראליות
קטגוריה:טבעונים ישראלים
קטגוריה:קומיקסאיות ישראליות
קטגוריה:קומיקסאים ישראלים
קטגוריה:קריקטוריסטיות ישראליות
קטגוריה:קריקטוריסטים ישראלים
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:קומיקסאיות יהודיות
קטגוריה:קומיקסאים יהודים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:להט"ביות ישראליות
קטגוריה:ישראליות שנולדו ב-1966
קטגוריה:ישראלים שנולדו ב-1966